# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2018. szeptember 19-i ülésére)

## TÁRGY: A KISKŐRÖSI ÓVODÁK MUNKATERVÉNEK VÉLEMÉNYEZÉSE

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: 20/2012. EMMI rendelet) 3. § (1)-(2) bekezdései alapján az óvodai munkaterv határozza meg az óvodai nevelési év helyi rendjét. Ennek elkészítéséhez az intézményvezető kikéri többek között a fenntartó véleményét is.

A 20/2012. EMMI rendelet 3. § (1)-(2) bekezdései szerint:

*„3. § (1) Az óvodai, az iskolai és a kollégiumi munkaterv határozza meg az óvodai nevelési év, valamint az iskolai, kollégiumi tanév helyi rendjét. Ennek elkészítéséhez az intézményvezető kikéri a fenntartó, az óvodaszék, iskolaszék, kollégiumi szék, az óvodai, iskolai, kollégiumi szülői szervezet, közösség, az intézményi tanács, a tanulókat érintő programokat illetően az iskolai, kollégiumi diákönkormányzat, továbbá, ha a gyakorlati képzés nem az iskolában folyik, a gyakorlati képzés folytatójának véleményét is.*

*(2) Az óvodai nevelési év helyi rendjében, valamint az iskolai, kollégiumi tanév helyi rendjében kell meghatározni*

1. *az óvodai nevelés nélküli munkanapok, az iskolai tanítás nélküli munkanapok időpontját, felhasználását,*
2. *a szünetek időtartamát,*
3. *az iskolában a nemzetünk szabadságtörekvéseit tükröző, továbbá nemzeti múltunk mártírjainak emlékét, példáját őrző, az aradi vértanúk (október 6.), a kommunista és egyéb diktatúrák áldozatai (február 25.), a holokauszt áldozatai (április 16.), a Nemzeti Összetartozás Napja (június 4.), a március 15-ei és az október 23-ai nemzeti ünnepek, valamint az iskola hagyományai ápolása érdekében meghonosított egyéb emléknapok, megemlékezések időpontját,*
4. *az óvodai, az iskolai, a kollégiumi élethez kapcsolódó ünnepek megünneplésének időpontját,*
5. *az előre tervezhető nevelőtestületi értekezletek, szülői értekezletek, fogadóórák időpontját,*
6. *az intézmény bemutatkozását szolgáló pedagógiai célú óvodai, iskolai nyílt nap tervezett időpontját,*
7. *az alapfokú művészeti iskola és kollégium kivételével a tanulók fizikai állapotát felmérő vizsgálat időpontját,*
8. *minden egyéb, a nevelőtestület által szükségesnek ítélt kérdést,*
9. *az iskolai kórus időpontjait, amely foglalkozás ideje alatt más tanórán kívüli tevékenység a kórustagok számára nem folytatható”*

A Kiskőrösi Óvodák vezetője elkészítette az előterjesztés mellékletét képező, 2018/2019-es nevelési évre vonatkozó óvodai munkatervet és véleményezésre megküldte Kiskőrös Város Önkormányzatának, mint fenntartónak.

A munkatervben meghatározták a 2018/2019-es nevelési év céljait, kiemelt nevelési feladatait, az értekezletek időpontjait, az ellenőrzési tervet, az ünnepek, rendezvények időpontjait. A munkaterv tartalmazza a 20/2012. EMMI rendeletben előirt kötelező tartalmi elemeket.

A fentiek alapján javaslom, hogy a Képviselő-testület az előterjesztés mellékletét képező, a Kiskőrösi Óvodák 2018/2019-es nevelési évre vonatkozó munkatervét a határozat-tervezetben foglaltak szerint fogadja el.

**Kiskőrös, 2018. szeptember 11.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület egyetért a Kiskőrösi Óvodák 2018/2019-es nevelési évre vonatkozó munkatervével.

**Határidő:** azonnal

**Felelős:** polgármester